# Tiranet capnegre

El tiranet capnegre (Tyranniscus nigrocapillus) és una espècie d'ocell passeriforme de la família Tyrannidae pertanyent al nombrós gènere Phyllomyias. És natiu de la regió andina del nord-oest i oest d'Amèrica del Sud.

## Distribució i hàbitat

Es distribueix per la Sierra Nevada de Santa Marta, al nord de Colòmbia, i al llarg de la serralada dels Andes des de l'oest de Veneçuela, per Colòmbia, Equador, fins al sud-est de Perú.
Aquesta espècie és considerada poc comuna en el seu hàbitat natural: les vores de selves d'alta muntanya, més freqüentment propera a la línia màxima de vegetació, entre els 1800 i 3300 m d'altitud.

## Sistemàtica
### Descripció original

L'espècie T. nigrocapillus va ser descrita per primera vegada pel naturalista francès Frédéric de Lafresnaye el 1845 amb el nom científic Tyrannulus nigrocapillus; la localitat tipus és: «Bogotà, Colòmbia».

### Etimologia

El nom genèric masculí Tyranniscus és un diminutiu del grec antic «τυραννος (turannos)» que significa “tirà” i l'epítet «nigrocapillus», es compon de les paraules del llatí «niger»: negre i «capillus»: “gorra”, “cabell del cap”; o sigui “de gorra negra”.

### Taxonomia

L'espècie antigament pertanyia al gènere Phyllomyias, però un estudi filogenètic molecular publicat el 2020 va trobar que aquest gènere era parafilètic, aquesta espècie junt amb T. uropygialis i T. cinereiceps es van traslladar al gènere ressuscitat Tyranniscus que havia estat introduït el 1860 pels ornitòlegs alemanys Jean Cabanis i Ferdinand Heine.
El Manual dels Ocells del Món i Birdlife International encara no han acceptat aquest canvi i les tres espècies segueixen dins el gènere Phyllomyias.

### Subespècies

Segons les classificacions del Congrés Ornitològic Internacional (IOC, v14.2, 2024)), Clements Checklist (v.2024) i l'ITIS, es reconeixen tres subespècies, amb la seva corresponent distribució geogràfica:
* T. n. flavimentum (Champan, 1912) – Serra Nevada de Santa Marta, al nord de Colòmbia.
* T. n. nigrocapillus (Lafresnaye, 1845) – Andes de l'extrem oest de Veneçuela (sud-oest de Táchira), Colòmbia (excepte Santa Marta), oest i est d'Equador i nord-oest i est de Perú (pel vessant occidental al sud fins a Cajamarca, pel vessant oriental al sud fins al nord de Cuzco).
* T. n. aureus (Zimmer, 1941) – Andes de l'oest de Veneçuela (sud de Lara cap al sud fins al nord de Táchira).

## Referències

* ↑ «Tiranet capnegre». Cercaterm. TERMCAT, Centre de Terminologia. [Consulta: 14 març 2025].(català)
* ↑ «Phyllomyias nigrocapillus (tiranulet capnegre) - Avibase». [Consulta: 14 març 2025].
* 1 2 «2024 Citation & Downloadable Checklists». Clements Checklist. [Consulta: 14 març 2025].
* ↑ «Black-capped Tyrannulet (Phyllomyias nigrocapillus)» (en anglès). Handbook of the Birds of the World – Alive. [Consulta: 26 agost 2019].
* ↑ ; Ridgely, Robert; Tudor Field guide to the songbirds of South America: the passerines (en anglès). 1$^{a.}$. University of Texas Press, 2009. ISBN ISBN 978-0-292-71748-0. «Phyllomyias nigrocapillus, p.407, lámina 41(9)»
* ↑ de Lafresnaye, Frédéric. Description de quelques oiseaux nouveaux. vol. 8. Paris: Revue Zoologique, 1845, p. 337–342 [341].
* ↑ Traylor, Melvin A. Jr. Check-list of birds of the world. v.8. Cambridge: Harvard University Press, 1979, p. 8.
* ↑ «The Key to Scientific Names: Tyranniscus» (en anglès). Birds of the World. [Consulta: 14 març 2025].
* ↑ «The Key to Scientific Names: Tyranniscus» (en anglès). Birds of the World. [Consulta: 14 març 2025].
* ↑ Cabanis, Jean Louis; Heine, Ferdinand. Verzeichniss der ornithologischen Sammlung des Oberamtmann Ferdinand Heine, auf Gut St. Burchard vor Halberstadt. vol.2. Halbertstadt: R. Frantz, 1859, p. 57.
* ↑ Harvey, Michael G.; Bravo, Gustavo A.; Claramunt, Santiago; Cuervo, Andrés M.; Derryberry, Graham E. «The evolution of a tropical biodiversity hotspot» (en anglès). Science, 370, 6522, 11-12-2020, pàg. 1343–1348. DOI: 10.1126/science.aaz6970. ISSN: 0036-8075.
* ↑ Gill, Frank; Donsker, David. «Tyrant flycatchers – IOC World Bird List» (en anglès). IOC World Bird List v14.2, 17-08-2024. [Consulta: 14 març 2025].
* ↑ «Handbook of the Birds of the World and BirdLife International v9» (en anglès). HBW and BirdLife International, 2024. [Consulta: 14 març 2025].
* ↑ «BirdLife DataZone: Phyllomyias» (en anglès). [Consulta: 14 març 2025].
* ↑ «Report: Tyranniscus nigrocapillus». ITIS. [Consulta: 14 març 2025].
* ↑ Gill, Frank; Donsker, David. «Tyrant flycatchers – IOC World Bird List» (en anglès). IOC World Bird List v14.2, 17-08-2024. [Consulta: 14 març 2025].

## Enllaços externs

* Vídeos, fotos i sons de Tyranniscus nigrocapillus a eBird.
* Sons i mapa de distribució de Phyllomyias nigrocapillus a xeno-canto.